25. ΝΟΜΟΘΕΤ. ΔΙΑΤΑΓΜΑ υπ' αριθ. 2009 της 2/10 Δεκ. 1942 Περί ιδρύσεως Πρωτοδικείου Αμαλιάδος. Εκυρώθη αφ' ης ίσχυσεν υπό του ν. 1908 της 3/4 Αυγ. 1951 περί κυρώσεως του άνω Ν.Δ/τος. Άρθρον μόνον.-1.Συνιστάται Δικαστήριον Πρωτοδικών υπό το όνομα "Πρωτοδικείον Αμαλιάδος" εδρεύον εν Αμαλιάδι, υπαγόμενον εις το Εφετείον Πατρών και περιλαμβάνον εν τη δικαιοδοσία αυτού τα Ειρηνοδικεία Ήλιδος, Γαστούνης και Μυρτουντίων. 2.Αι πολιτικαί και ποινικαί δίκαι της περιφερείας του Πρωτοδικείου Αμαλιάδος, αι διατελούσαι εκκρεμείς ενώπιον του Πρωτοδικείου εις ο μέχρι τούδε, μεταβιβάζονται αυτοδικαίως και άνευ διακοπής εις το Πρωτοδικείον τούτο από της ενάρξεως των εργασιών αυτού, πλην των υπό διάσκεψιν ευρισκομένων, αίτινες μεταβιβάζονται ωσαύτως μετά την δημοσίευσιν της αποφάσεως ή του Βουλεύματος, εάν δι' αυτών μη περατούται οριστικώς η δίκη. 3.Ημέρα ενάρξεως της λειτουργίας του Πρωτοδικείου Αμαλιάδος ορίζεται η 1 Φεβρ. 1943. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Αντί της 1ης Φεβρ. 1943 ωρίσθη ημέρα ενάρξεως των εργασιών του Πρωτοδικείου Αμαλιάδος η 27η Απρ. 1943 δια του Ν. 151 της 22/25 Μαΐου 1943 περί ορισμού ενάρξεως των εργασιών Πρωτοδικείου Αμαλιάδος. Βλ. και άρθρ.2-4 Ν. 174/1943 (6.Βε.). 